Public procurement notice: Contract Award Notice
Published: 2016-05-13
Buyer: Moderniseringsstyrelsen
Country: DK
Region: DANMARK
Contract type: Services
Procedure: Restricted procedure
CPV classification: 48190000 | 72000000 | 72200000 | 72261000: Software support services | 72267100: Maintenance of information technology software
Estimated value: 62829449 DKK
Award criteria: Kvalitet, Leveringssikkerhed, Pris

Technical requirements: Kvalitet
Leveringssikkerhed
Pris
Kontrakt om licenser til samt drift, applikationsforvaltning og vedligeholdelse af Campus (den offentlige læringsportal) baseret på Saba Enterprise.
Campus er en fællesoffentlig læringsløsning, som har været i drift siden 1.6.2010. Løsningen er baseret på Saba Enterprise (Learning Management System) og indeholder ca. 120 e-læringskurser, som er udviklet eller indkøbt til løsningen. Formålet med løsningen er at gøre kompetenceudviklingen i det offentlige mere effektiv, målrettet og strategisk. Systemet er købt til ejendom, men da den eksisterende kontrakt om Learning Management (LMS) udløber, skal disse ydelser bringes i udbud.
Kontrakten indgås med Moderniseringsstyrelsen, men kan også anvendes af de begunstigede institutioner (statslige og kommunale myndigheder, selvejende institutioner med offentlige tilskud samt selvstændige offentlige virksomheder), som kan findes på http://info-campus.dk/campus/udbud (bilag A), samt eventuelle andre eller nye institutioner, som måtte blive omfattet af pligt til tilslutning. Moderniseringsstyrelsen stiller Campus til rådighed for disse myndigheder/institutioner/virksomheder. Anvendelse af Campus er pligtmæssig for statslige myndigheder, mens øvrige myndigheder/institutioner/virksomheder har adgang til at tilslutte sig Campus.
Moderniseringsstyrelsen råder pt. over 100 000 licenser til Saba Enterprise version 6.1 (inklusiv Saba Meeting version 8.3.3), samt 1 000 licenser til Saba Performance, for hvilke der løbende er betalt en årlig vedligeholdelsesafgift. Vedligeholdelse består dels i fejlrettelse og ændringer i den eksisterende version, i form af patches og servicepacks, samt ydelser forbundet med opgradering til versioner. En nøjagtig beskrivelse af basisfunktionaliteten vil fremgå af udbudsmaterialet. Leverandøren skal endvidere levere support (third level).
Med drift og applikationsforvaltning forstås drift af den infrastruktur, som Saba afvikles på, konfiguration og vedligeholdelse af denne i relation til en række integrationer til andre systemer samt installation af patches og servicepacks. Endelig skal drift og applikationsforvaltning kunne op- eller nedskaleres i takt med udviklingen af antal brugere eller grundet ændringer i funktionaliteten, som fx tilkøb af nye moduler. En nøjagtig beskrivelse af trin for skalering og forventninger til svartider vil fremgå af udbudsmaterialet.
Med tilkøb af yderligere licenser forstås mulighed for tilkøb af licenser, som dækker funktionalitet i Saba Enterprise version 6.1 eller Saba Performance (samlet set basisfunktionaliteten, jf. punkt A ovenfor). Med tilkøb af yderligere funktionalitet og licenser hertil forstås for det første tilkøb af alle nuværende Saba moduler, som pt. ikke indgår i basisfunktionaliteten, og for det andet tilkøb af alle fremtidige Saba moduler eller versioner, som måtte blive udviklet i kontraktens løbetid. En beskrivelse af de kendte Saba moduler vil fremgå af udbudsmaterialet.
Med tilkøb af ressourcer forstås ydelser, som Moderniseringsstyrelsen og de begunstigede institutioner, jf. bilag A, som kan findes på http://info-campus.dk/campus/udbud, kan trække på i forbindelse med driften og/eller ved opgraderings- eller implementeringsopgaver i tilknytning til Campus, såsom konsulentydelser til rådgivning og uddannelse samt ydelser forbundet med udvikling.
Moderniseringsstyrelsen anser det for en mulighed, at Moderniseringsstyrelsen i forbindelse med en kommende opgradering vælger en Saba Cloud løsning som platform, jf. punkt II.2.2).
Såfremt opgaven skal varetages af en anden leverandør end den nuværende leverandør, skal der finde en migrering sted, hvorfor leverandøren skal beskrive migreringsprocessen, både hvad angår proces, tidsforbrug og økonomi, herunder forventninger til Moderniseringsstyrelsen og til den nuværende leverandør.
Det bemærkes om kontraktens værdi, jf. punkt II.2.1), at denne afhænger af den mulige skalering, hvorfor der skelnes mellem de statslige institutioner, som er forpligtet i forhold til kontrakten (ca. 100 000 brugere), og øvrige begunstigede, som frivilligt kan vælge at benytte løsningen (ca. 750 000 brugere) — baseret på tilslutningsaftaler mellem de begunstigede og Moderniseringsstyrelsen. Værdien i punkt II.2.1) er derudover baseret på en trinvis skalering af de potentielle brugere op til en ca. 66 % markedsdækning efter 6 år svarende til en tilvækst på 100 000 brugere pr. år fra 2017 og frem. Kontraktens værdi anslås på den baggrund til mellem 54 000 000 DKK og 142 000 000 DKK i kontraktperioden, afhængigt af skaleringstakten.
Det bemærkes i øvrigt om kontraktens varighed, jf. punkt II.3), at kontrakten har en varighed på 6 år, men kan opsiges af Moderniseringsstyrelsen efter 3 år med 1 års varsel, hvorfor kontrakten mindst vil løbe i 4 år. Kontrakten er uopsigelig for leverandøren i kontraktperioden.
Kontrakt om licenser til samt drift, applikationsforvaltning og vedligeholdelse af Campus (den offentlige læringsportal) baseret på Saba Enterprise.


Winner: Oplysningerne findes ikke i bilag A (»Yderligere adresser og kontaktpunkter«), men på http://info-campus.dk/campus/kontrakt
Number of bids: 1